Käy mukaan, kulta, hetkeksi
Käy mukaan, kulta, hetkeksi
 Nyt tuulentupasille,
 Sen hetken muunnan retkeksi
 Pois maille hupasille.

 Siis, armas, ota vaarihin:
 Me rakennamme nähden,
 Ja sillä Onnen Saarihin
 Me purjeheimme kahden.

 Sää suotuinen ja taivas sees
 On siellä vuoden pitkään;
 Tuo maa on täysi ihantees,
 Sen tuskin jättäisitkään.

 Siell’ ihmiset on hempivät,
 Kaunista kasvikunta;
 Siell’ uinuu nuoret lempivät
 Ain’ autuasten unta.